विलायत पोर्टल : सीएनएन के रिपोर्टर फरीद ज़करया ने अपनी रिपोर्ट में कहा है कि आले सऊद पिछले ५० वर्षों से वहाबी कट्टरपंथी विचारधरा को फ़ैलाने में व्यस्त है तथा विश्वभर में हो रही ९४% आतंकी गतिविधियों में सम्मिलित है । ओसामा बिन लादेन और ११ सितम्बर के हमले में सम्मिलित १९ आतंकियों में से १५ आतंकियों का संबंध सऊदी अरब से ही था । हिलेरी क्लिंटन के लीक हुए ईमेल से भी इस बात की पुष्टि होती है कि सऊदी अरब और क़तर दाइश की आर्थिक सहायता करते हैं और वैचारिक रूप से भी इस वहाबी आतंकी संगठन को समर्थन देते हैं । दाइश का प्रेरणा स्रोत सऊदी अरब का पालतू वहाबी मत है और इस बात को आले सऊद के मुफ़्ती एवं मक्का की मस्जिदे आज़म के पूर्व इमाम ने भी कहा था कि दाइश हमारे सिद्धांतों पर चल रहा है वह सिद्धांत जो हमारी किताबों में पाए जाते है , हम और दाइश एक ही पंथ और एक ही रास्ते के मुसाफिर हैं " जर्मन ख़ुफ़िया एजेंसी ने भी इस बात के साक्ष्य जुटाए हैं कि सऊदी अरब, क़तर और कुवैत जर्मनी की मस्जिदों, इमामों और इस्लामी केंद्रों को भरपूर आर्थिक सहायता पहुंचा रहे हैं ताकि इस देश में कट्टर वहाबी विचारधारा को फैला सकें । दूसरी ओर न्यूयॉर्क टाइम्स के कर्लोटा गाल का कहना है कि वह इस्लाम की 14०० वर्षीय छवि को धूमिल को कर रहे हैं वह इस्लाम के उदार चेहरा को बुरी तरह मिटाने के प्रयास में लगे हुए हैं ।